|  |
| --- |
| Referat fra styremøte i fORSKERFORBUNDET VED oslomet  |
|  |  |
| Møteleder: | Inger-Lise Neslein |
|  | . |
| Møtetid: | 3. mars, kl. 12.00-15.30 |
|  |  |
|  |  |
| Tilstede:  | Erik Dahlgren (Fellesadministrasjonen), Inger-Lise Neslein (Fakultet for helsevitenskap), Silje Skuland (SVA), Bennedichte C.R. Olsen (Fakultet for samfunnsvitenskap), Arve Angen (Fellesadministrasjonen), Audun Sanderud (Fakultet for helsevitenskap) og Ismail Hassan (Fakultet for teknologi, kunst og design) |
| Referent: Forfall: | Arve Angen Anne-Catrine Wolden (Fakultet for lærerutdanning og internasjonale studier) og Bjørn Ervik (Fellesadministrasjonen) |
|  |  |
| **Sak nr:** | **Sak:** | **Oppfølging,****ansvar, frist** |
| **1** | **Godkjenning av innkalling**Innkallingen ble godkjent.  |  |
| **2** | **Orienteringssaker**1. Styreseminaret vil holdes på Engø gård, ved Tønsberg, 4.-6. mai. Invitasjon vil bli sendt ut på mail. Vi har bestilt for 10 personer, men det kan være mulig med flere plasser ved behov.

Vi har fått et par tilbakemeldinger fra medlemmer etter invitasjon til seminar på Kiel-ferga om at vi må ta mer hensyn til klima/miljø. Det er også slik at det blir stadig færre påmeldte til Kiel-seminarene, så vi må vurdere om dette er noe vi fortsatt skal søke om ou-midler til. 1. Det skal velges nye medlemmer til Arbeidsmiljøutvalget (AMU). NTL og FF peker ut noen av medlemmene i utvalget. Nåværende hovedverneombud har sittet i to år nå, og er på valg. Marthe har signalisert at hun vil ta to år til. Det er greit for FF. Det er et ønske om å revitalisere AMU, siden det nok ikke har fungert så bra. Erik har spurt Eldbjørg om hun vil gå inn i utvalget, og NTL vil spørre Anders Lyng. De to vil kunne styrke utvalget betraktelig.
2. Erik og Inger-Lise ønsker å ha jevnlige møter med de enkelte styremedlemmene. Erik har allerede hatt møte med Ismail og Erik Thorstensen, nyvalgt styremedlem på SVA.

Bennedichte mente disse møtene ikke på noen måte må forringe arbeidet i styret, eller svekke styremøtenes posisjon. | Inger-Lise sender mail |
| **3** | **Oppfølging fra forrige styremøte**1. Sak om faktorer i arbeidsplanen. Saken kommer nå opp i idf og ble diskutert på styremøtet under punktet «IDF-saker».
2. Sak om overføring av professortittel fra et universitet til et annet. Erik sendte mail til rektor om dette, men det har drøyd lenge med svaret. Curt svarte endelig at han ville at saken skulle tas opp i idf. HR sier nå de har sendt saken videre til departementet, og at de ikke fått svar ennå. Erik informerer medlemmet saken gjelder om hvordan det ligger an nå.
3. Ansatte i åremålsstillinger. Bennedichte har tidligere etterlyst tall over ansatte i åremålsstillinger ute på enhetene. Tallene kan etterlyses i de lokale idf-ene.
 | ErikAlle |
| **4** | **Runde rundt bordet, Alle**TKD: Kjeller-saken har vært diskutert i fakultetsstyret og i idf. Sak om faktorer har også vært diskutert. Ikke alle har hatt faktorer tidligere, og da er det en utfordring når man skal bruke de gamle faktorene, som rektor vil.SAM: de har hatt oppe Kjeller-saken i idf. Folk vil ikke flyttes ut til Kjeller. Men saken må uansett utredes skikkelig, og den vil jo få følger uansett konklusjon. Sak om handelshøyskolen – den ekstra representanten bør komme fra en av de tre andre instituttene. Vi tar det opp i sentralt idf.HV: Det skal være et seminar med ledelsen og de tillitsvalgte. Audun skal der snakke om plan s, midlertidighet, akademisk frihet mm. De skal ha årsmøte 9. mars.SVA: Siden de hadde et så dårlig idf-møte, har de nå hatt et felles kurs for ledelsen og de tillitsvalgte. Alle vil alle vel, men man ser ting på ulik måte. Kjeller-saken har vært diskutert i idf. Folk vil ikke flyttes til Kjeller, men man er enige i at det har vært en dårlig prosess. De har hatt årsmøte i klubben, og Erik Torstensen har tatt over som leder.I FA har de nettopp hatt årsmøte. Bjørn og Vilde ble gjenvalgt som leder og nestleder. To viktige saker den siste tiden har vært omorganisering og nedbemanning. Det må kuttes stillinger som følge av ABE-reformen. | Erik |
| **5** | **IDF-saker, ved Erik**31/20 – Administrasjonen orienterer – retningslinjer for arbeidsplaner – faktorsaken. Hvor har de det fra at vi med dagens faktorer er overbetalt? Hva betyr lik praksis? Vi må avkreve svar. FF må være skarpere og mer tydelig. Erik har fått innspill fra SAM og tar de med videre. Rektor har besluttet at nåværende omregningsfaktorer for timer i arbeidsplan fortsetter å være gjeldende for studieåret 2020-21.19/20 – Forlenget leieavtale ved studiested Kjeller. Forslaget er at styret vedtar å ikke forlenge leieavtale for OsloMet på Kjeller etter 2023, og at de ber rektor følge opp med sikte på større grad av samlokalisering. Risiko-vurderingene som er lagt ved saken sier oss ingenting. Studiestedene er ikke vurdert etter de samme kriteriene engang. Sakspapirene er veldig ensidige til fordel for flytting inn til Pilestredet.Hvorfor er det ikke gjort en konsekvensutredning av eksterne aktører? Vi trenger å vite hva som er risikoen for økonomien fremover. Vi må påpeke i idf at vi har fått masse papirer, men at det meste bare er resirkulering av gamle saker, ingen konsekvensutredning eller fremskridninger. Grunnlaget er ikke godt nok til å ta en avgjørelse. Vi kan ikke si noe om det bør bli en samlokalisering eller ikke. | Erik Erik |
| **6** | **Oppsummering/analyse/evaluering av årets forhandlinger, ved Erik**Erik presenterte hovedtallene fra høstens lokale forhandlinger 2019. Vi ønsker å stille bedre forberedt til neste lokale forhandlinger. Hva kan vi gjøre bedre? Det at vi får forhandlinger hvert år kan være med på å legge nye føringer. Kanskje bør det føre til at flere får, men at det blir litt mindre til hver person hvert år.Det vil holdes et forberedende møte om høstens lokale forhandlinger mellom arbeidsgiver og tjenestemannsorganisasjonene i juni. Vi må klarlegge vår strategi i god tid før det. Vi setter det opp som tema på et styremøte. |  |
| **7** | **Årsmelding 2019**Fristen for å sende inn årsmeldingene til Erik er 15. mars. | Alle |
| **8** | **Godkjenning av regnskap**Regnskapet for 2019 var sendt ut med innkallingen. Det viser at vi gikk med 290 000 kroner i overskudd i fjor, og at vi har egenkapital på 1.2 millioner kroner pr 1. januar 2020. Regnskapet skal legges frem for årsmøtet og godkjennes der. Det var et ønske i styret om at posten «Honorar til styremedlemmer» forklares nærmere på årsmøtet, med enkeltsummene til enhetene og sekretariatet.Representantskapet i FF sentralt vil møtes i 2021. Hvis vi på slutten av det året har mer penger i egenkapital enn summen av kontingentmidlene, vil de pengene bli «overtatt» av FF sentralt. | Arve |
| **9** | **Årsmøtet 2020**Årsmøtet vil finne sted 21. april, i Pilestredet 46, rom Athene 2. Årsmøtemiddagen vil være i kk-loungen i Pilestredet 46. Øystein Abrahamsen har bekreftet at han kan stille som kokk. Vi har fått ou-midler til et medlemsmøte etter årsmøtet. Kari Folkenborg fra FF sentralt skal snakke om medbestemmelse. Tema nummer to på medlemsmøtet er «Arbeidslivets gleder og utfordringer», og vi trenger en foredragsholder til det. Silje sjekker om det er noen på SVA som kan temaet. Vi kan betale honorar til foredragsholder.Vi fikk avslag på ou-søknaden om medlemsmøte med juletapas på Kjeller i desember. Vi må derfor finne et nytt tema, og søke på nytt. Silje sjekker tema i forhold til ou-temaer man kan søke på, og om det kan være noen aktuelle foredragsholdere på SVA. | SiljeSilje |
| **10** | Organisasjonsendring for ff-styret ved OsloMet, ved Inger-Lise1. På SVA er de bekymret for forslaget om å avvikle klubbstyrene. De synes det fungerer godt som det er nå. De deler på tidsressursen, og derfor er forslaget om at det bare er den fakultetstillitsvalgte som skal ha tidsressurs problematisk. I tillegg har de Medbestemmelsesutvalg på hvert institutt, og representantene der hentes fra klubbstyret.

For styret er det greit med en annen intern ordning på SVA, og at de deler på tidsressursen. Saken gjelder først og fremst hvordan vi organiserer styret i FF-OsloMet. Det var uenighet og forvirring i styret om hva egentlig den foreslåtte organisasjonsendringen innebærer. Sekretariatet kommer tilbake til saken til neste styremøtet. 1. Økonomisk godgjøring. Det har ikke vært noen justering av satsene for honorar siden 2014-15. Forslaget er å øke satsene med ca. 10%. Honorarene etter justeringen vil bli: HTV 140 000 kr, leder og nestleder 70 000 kr, øvrige styremedlemmer (6 stykker) 38 000 pr år. I tillegg foreslås det å honorere varaene/nestlederne (6 stykker) med 15 000 kr pr år. Til sammen vil dette koste 598 000 kr pr år. Dette var greit for styret. Men Bennedichte mente honoraret til hovedtillitsvalgt, leder og nestleder er for høyt.
 | Sekretariatet |
| **11** | **Eventuelt**Det var ingen saker på eventuelt.Neste styremøte er mandag 23. mars |  |